বানৌজা ওসমান

বানৌজা ওসমান  বাংলাদেশ নৌ বাহিনীর একটি রূপান্তরিত টাইপ ০৫৩এইচ১ ফ্রিগেট। এটি ছিল বাংলাদেশ নৌবাহিনীতে যোগ দেয়া প্রথম ক্ষেপণাস্ত্রসজ্জিত ফ্রিগেট। ইসলামের ৩য় খলিফায়ে রাশেদিন হযরত ওসমান (রাঃ) এর সম্মানার্থে এটির নামকরণ করা হয়।

ইতিহাস
বানৌজা ওসমান  নামক  এই টাইপ ০৫৩এইচ১ ফ্রিগেটটি পুর্বে চিয়াং হান নামে পরিচিত ছিল যা চীনা নৌবাহিনীর দক্ষিণ সাগরীয় নৌবহরে মোতায়েন ছিল। ১৯৮৭ সালে চীনা নৌবাহিনীতে এটি কমিশন লাভ করে। পরবর্তীতে ১৯৮৯ সালে জাহাজটিকে বাংলাদেশ নৌবাহিনীর কাছে বিক্রি করা হয়। এটিই বাংলাদেশ নৌবাহিনীতে যোগ দেয়া প্রথম ক্ষেপণাস্ত্রসজ্জিত ফ্রিগেট।

 বৃত্তান্ত 
বানৌজা ওসমান  ৭ই নভেম্বর, ১৯৮৯ বাংলাদেশ নৌ বাহিনীতে কমিশন লাভ করে । ২৫০ এর উপরে নৌকর্মী এই যুদ্ধ জাহাজে দায়িত্ব পালন করেছে। এই ফ্রিগেটটি ২০০৮ সালের ১২ ই মে বঙ্গোপসাগরে সফলভাবে  সি-৮০২এ ক্ষেপণাস্ত্র উৎক্ষেপণ করতে সক্ষম হয়েছিল, যা বাংলাদেশ নৌবাহিনীর ইতিহাসে প্রথম। জাহাজটিতে বড় ধরনের উন্নয়ন করা হয়েছিল যার মধ্যে রয়েছে প্রচালন ব্যবস্থা প্রতিস্থাপন ও নতুন ক্ষেপণাস্ত্র নিক্ষেপের ব্যবস্থা স্থাপন।

বানৌজা ওসমান লেবাননে  জাতিসংঘের ইউএনআইএফআইএল মিশনে ১৭ মে ২০১০ থেকে ১৪ জুন ২০১৪ পর্যন্ত মোতায়েন ছিল। ১১ অগাস্ট ২০১৪, জাহাজটি দেশে ফিরে আসে।http://www.kalerkantho.com/online/national/2014/08/11/116093/print

বানৌজা ওসমানের ২৫ বছরের কর্মদক্ষতার স্বীকৃতিস্বরূপ ১১ অক্টোবর ২০১৪ তাকে জাতীয় পতাকা প্রদান করা হয়।

৩১ বছর বাংলাদেশ নৌবাহিনীকে সেবা দেয়ার পর ২০২০ সালে জাহাজটিকে ডিকমিশন করা হয়। পরবর্তীতে একে ভেঙ্গে ফেলা হয়

 অস্ত্রব্যবস্থা 
এই যুদ্ধজাহজটি অত্যাধুনিক জাহাজবিধ্বংসী সি-৮০২এ ক্ষেপণাস্ত্র বহন করত। পাশাপাশি এতে নৌ-কামান, টর্পেডো এবং ডুবোজাহাজবিধ্বংসী অস্ত্রও ছিল। এছাড়াও এটি ৬০টি নৌ-মাইন স্থাপন করতে পারত।

 আরও দেখুন 

বানৌজা বঙ্গবন্ধু
বানৌজা আলী হায়দার
বানৌজা আবু বকর

 তথ্যসূত্র 

বিষয়শ্রেণী:বাংলাদেশ নৌবাহিনীর জাহাজ
বিষয়শ্রেণী:চীনে তৈরি জাহাজ
বিষয়শ্রেণী:বাংলাদেশ নৌ বাহিনীর ফ্রিগ্রেট